CELEX: 62011TN0590
Language: sk
Date: 2011-11-14 00:00:00
Title: Vec T-590/11: Žaloba podaná 14. novembra 2011 — S & S Szlegiel Szlegiel i Wiśniewski/ÚHVT — Scotch & Soda (SODA)

28.1.2012   
            
            
               SK
            
            
               Úradný vestník Európskej únie
            
            
               C 25/61
            
         
      Žaloba podaná 14. novembra 2011 — S & S Szlegiel Szlegiel i Wiśniewski/ÚHVT — Scotch & Soda (SODA)
      (Vec T-590/11)
      (2012/C 25/117)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: S & S Piotr Szlegiel Jacek Szlegiel i Robert Wiśniewski sp. j. (Gorzów Wielkopolski, Poľská republika) (v zastúpení: R. Sikorski, advokát)
      
         Žalovaný: Úrad pre harmonizáciu vnútorného trhu (ochranné známky a vzory)
      
         Ďalší účastník konania pred odvolacím senátom: Scotch & Soda BV (Hoofddorp, Holandsko)
      
         Návrhy
      
      
                  —
               
               
                  zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 25. augusta 2011 vo veci R 1570/2010-2,
               
            
                  —
               
               
                  zamietnuť v celom rozsahu námietku č. B1438250,
               
            
                  —
               
               
                  zaviazať žalovaného na zapísanie prihlásenej ochrannej známky, a
               
            
                  —
               
               
                  zaviazať žalovaného na náhradu trov konania.
               
            
         Dôvody a hlavné tvrdenia
      
      
         Prihlasovateľ ochrannej známky Spoločenstva: žalobkyňa.
      
         Prihlasovaná ochranná známka Spoločenstva: slovná ochranná známka „SODA“ pre výrobky zaradené do triedy 25 — prihláška ochrannej známky Spoločenstva č. 6970875.
      
         Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
      
         Namietaná ochranná známka alebo označenie: slovná ochranná známka Spoločenstva „SCOTCH & SODA“ zapísaná pod č. 3593498 pre výrobky zaradené do triedy 25.
      
         Rozhodnutie námietkového oddelenia: zamietnutie prihlášky ochrannej známky Spoločenstva v celom rozsahu.
      
         Rozhodnutie odvolacieho senátu: zamietnutie odvolania.
      
         Dôvody žaloby: porušenie článku 8 ods. 1 písm. b) nariadenia Rady č. 207/2009, pretože odvolací senát i) neposúdil, že existovali dostatočné vizuálne, fonetické a koncepčné rozdiely medzi ochrannými známkami, najmä s ohľadom na svoju analýzu koncepčného významu ochrannej známky; ii) riadne nevymedzil a neanalyzoval prevládajúci prvok sporných označení a iii) nezohľadnil riadne úroveň pozornosti priemerného spotrebiteľa dotknutej kategórie tovarov.